હજી આગલા વર્ષે 31 ઓક્ટોબર, 1961ના રોજ અમદાવાદના રેલવે સ્ટેશનની બરોબર સામે જૂની સરસ્વતી ટોકીઝ ભાંગીને નવું ‘અલંકાર સિનેમા’ બન્યું, એના ઉદ્્ઘાટનમાં શમ્મી કપૂર પોતે આવ્યો હતો એટલે અમારા તો આખા ખાડિયાના સુદામાઓના ઘેર કિસનજી પધાર્યા હોય, એવો થનગનાટ તો અમારા પોતાનાં શરીરોમાં મ્હાંય નહીં, એટલે થોડો થનગનાટ બાજુવાળા છોકરાના બોડીમાં ટ્રાન્સફર કરીને ઝૂમઝૂમ કરતા હજારોની ભીડમાં શમ્મીને ભલે દૂરથી તો દૂરથી એક વાર જોવા ‘અલંકાર’ પહોંચી ગયા હતા.